MUNICIPIUL CRAIOVA

CONSILIUL LOCAL AL MUNICIPIULUI CRAIOVA

                                                                                     
 HOTĂRÂREA NR.274
privind aprobarea contractului de concesiune având ca obiect terenul  aferent Staţiei de Captare Izvarna, situat în intravilanul oraşului Tismana, în vederea derulării Proiectului „Asistenţă Tehnică pentru Pregătirea Aplicaţiei de Finanţare şi a Documentaţiilor de Atribuire pentru proiectul regional de dezvoltare a infrastructurii de apă şi apă uzată din judeţul Dolj”
          Consiliul Local al Municipiului Craiova, întrunit în şedinţa ordinară din data de 28.06.2018;

    Având în vedere rapoartele nr.94753/2018 al Direcţiei Patrimoniu și nr.94859/2018 al Direcției Juridice, Asistență de Specialitate și Contencios Administrativ prin care se propune aprobarea contractului de concesiune având ca obiect terenul aferent Staţiei de Captare Izvarna, situat în intravilanul oraşului Tismana, în vederea derulării Proiectului „Asistenţă Tehnică pentru Pregătirea Aplicaţiei de Finanţare şi a Documentaţiilor de Atribuire pentru proiectul regional de dezvoltare a infrastructurii de apă şi apă uzată din judeţul Dolj” şi rapoartele nr.277/2018 al Comisiei Servicii Publice, Liberă Iniţiativă  şi Relaţii Internaţionale, nr.284/2018 al Comisiei pentru Învăţământ, Cultură, Sănătate, Culte, Tineret şi Sport, nr.286/2018 al Comisiei de Urbanism, Protecţia Mediului şi Conservarea Monumentelor, nr.290/2018 al Comisiei Juridică, Administraţie Publică şi Drepturi Cetăţeneşti şi nr.292/2018 al Comisiei Buget Finanţe, Studii, Prognoze şi Administrarea domeniului;

    În conformitate cu prevederile titlului VI-Proprietatea Publică, art.858-873, art.1315 Cod Civil, art.220 şi art.226 din Legea nr.207/2015 privind Codul de Procedură Fiscală, modificată,  Legii nr.273/2006 privind finanţele publice locale, cu modificările şi completările ulterioare, Legii nr.7/1996, republicată, privind cadastrul şi publicitatea imobiliară, Ordonanţei de Urgenţă a Guvernului nr. 54/2006 privind regimul contractelor de concesiune de bunuri proprietate publică, aprobată prin Legea nr. 22/2007;
 În temeiul art.36 alin.2 lit.c, art.45 alin.3, art.61 alin.2 şi art.115 alin.1 lit.b din Legea nr.215/2001, republicată, privind administraţia publică locală;
HOTĂRĂŞTE:
Art.1. Se aprobă contractul de concesiune având ca obiect terenul în suprafaţă  de 81.675 mp., aferent Staţiei de Captare Izvarna, situat în intravilanul oraşului Tismana,  înscris în cartea funciară nr.37179, CF nr.37175, CF nr.37178, în vederea derulării Proiectului „Asistenţă Tehnică pentru Pregătirea Aplicaţiei de Finanţare şi a Documentaţiilor de Atribuire pentru proiectul regional de dezvoltare a infrastructurii de apă şi apă uzată din județul Dolj, în perioada 2014-2020”, prevăzut în anexa care face parte integrantă din prezenta hotărâre.
              Art.2. Se împuterniceşte Primarul Municipiului Craiova să semneze contractul de concesiune prevăzut la art.1 din prezenta hotărâre.
              Art.3. Primarul Municipiului Craiova, prin aparatul de specialitate: Serviciul   Administraţie Publică Locală, Direcţia Patrimoniu și Primăria Orașului Tismana vor aduce la îndeplinire prevederile prezentei hotărâri.

